UTP พุ่งแรง 11% ซื้อขายทะลุ 376 ลบ. ลุ้นวิ่งแตะเป้า 25 บาท
ราคาหุ้น UTP พุ่งแรง 11% ซื้อขายทะลุ 376 ลบ. ลุ้นวิ่งแตะเป้า 25 บาท แนวโน้มรายได้ปี 64 โต!
ราคาหุ้น UTP พุ่งแรง 11% ซื้อขายทะลุ 376 ลบ. ลุ้นวิ่งแตะเป้า 25 บาท แนวโน้มรายได้ปี 64 โต!
5 เม.ย. 2564

ผู้สื่อข่าวรายงานว่า ราคาหุ้น บริษัท ยูไนเต็ด เปเปอร์ จำกัด (มหาชน) หรือ UTP วันที่ (5 เม.ย.2564) ล่าสุด ณ เวลา 11.29  น. อยู่ที่ระดับ 21.50 บาท ปรับตัวขึ้น 2.10 บาท หรือ 10.82% ด้วยมูลค่าการซื้อขาย 376.02 ล้านบาท

ทั้งนี้ บล.ดีบีเอส วิคเคอร์ส แนะซื้อ เป้า 25 บาท
ด้าน บล.บัวหลวง ระบุในบทวิเคราะห์ โดยแนะนำถือ UTP รับปันผล ราคาเป้าหมาย 20.4 บาท โดยมองว่ากิจการกำลังผ่านพ้นระดับของการขยายตัวสูง เข้าสู่ความเป็น “หุ้นปันผล” และการรักษาระดับผลตอบแทนเงินปันผล จะสามารถดำรงได้ ตามสมมุติฐานรายได้ที่มีการเติบโต 15% ปีนี้ และจะเริ่มทรงตัว ขณะที่บริษัทมีความยืดหยุ่นในการบริหารจัดการต้นทุน และการปรับสัดส่วนอัตรากำไรขั้นต้น ให้เหมาะสมกับภาวะตลาดและการแข่งขันได้ดี ทำให้เชื่อว่า เงินปันผลต่อหุ้น (DPS) ต่อปีจะรักษาไว้ในในระดับ 0.7 บาท ต่อหุ้นขึ้นไป ตามนโยบายจ่ายปันผลไม่น้อยกว่า 50% ทั้งนี้ปี 2563 Payout ratio อยู่ที่ 51% และคาดผลตอบแทนเงินปันผลต่อปีจะเฉลี่ย 3.8%
ขณะที่คาดรายได้ปีนี้ยังคงเติบโตได้ และมีปันผลที่ดี คาดกำไรปี 2564 ที่ระดับ 957 ล้านบาท ลดลง 5.5% จากช่วงเดียวกันเมื่อปีก่อน โดยปรับสมมุติฐานราคาขายเฉลี่ยขึ้นเป็น 17 บาท/กก. หนุนโดยการเพิ่มสัดส่วนกระดาษผิวกล่องขึ้น ส่งผลให้ประมาณการรายได้เป็น 4.1 พันล้านบาท
 